Spyware ya iku program kang kainstal ing sajroning sistem komputer, lan bisa ngumpilaké pira-pira informasi kang diduwèni user banjur ngirimaké informasi kasebut marang lokasi katentu. Kabèh mau dilakokaké tanpa dingertèni panganggo utawa user. Ing internèt biyasané kasebut spybot utawa tracking-software.[1] Béda karo virus utawa worm kang ngrusak kinerja salah sijiné aplikasi, spyware justru ngawasi aktivitas komputer lan ngrimaké marang pihak kaping telu.[2] Virus biyasané digawé mung kanggo iseng utawa mbuktèkaké kapinteran salah sijiné wong.[2] Ananging yèn spyware sengaja digawé kanggo kapentingan komersil utawa kriminal.[2] Sakliyané iku spyware ora ngréplikasi dhèwèké dhéwé kayadéné virus.[2] Biyasané spyware ngaksès salah sijiné sistem lumantar iklan pop-up ing internèt, layang èlèktronik lan situs internèt katentu.[2] Nganti saiki serangan spyware mung nyerang sistem Microsoft Windows.[2] Sistem oprasi liya kayata MacOS X utawa Linuk